laion/Wikipedia-Exotic huggingface dataset:
A

A, a — ლათინურისა და ძველი ეტრუსკული ანბანის პირველი ასო. ეს ასევე ასომთავრეული ფორმაა ბერძნული ალფასი და კირილიცის პირველი ასოსი. მომდინარეობს ბერძნული ასო ალფასა (Α, α) და ფინიკიური ალეფისაგან. როგორც წესი გამოხატავს ხმოვან ბგერას [ა], მაგრამ ზოგჯერ (მაგალითად ინგლისურ ენაში) შეესატყვისება სხვა ბგერებიც. შედის დიგრაფების შემადგენლობაში (ძველი — ლათ. ae, მოგვიანებით შექმნილი როგორც ლიგატურა æ) ან დაყვება დიაკრიტიკული ნიშნები (იხილეთ ცხრილი). თანამედროვე მთავარი «а» არ ჰგავს ბერძნულ ხელწერილ А-ს. აღნიშნული სახეცვლილების ფორმირება დაიწყო IV საუკუნეში. კომპიუტერის კლავიატურაზე წარმოადგენს Alt-ის მარჯვენა ღილაკისა და კლავიატურის მარჯვენა მხარეს არსებული „ნუმპედზე“ აკრეფილი ციფრების ერთობლიობას: A —   Alt  +  0   0   6   5  a —   Alt  +  0   0   9   7  Graphemica (A) Graphemica (a)
არისტიპუსი

არისტიპუსი (ბერძ. Ἀρίστιππος, ლათ. Aristippos; დ. ძვ. წ. 435 — გ. ძვ. წ. 355) — ძველბერძენი ფილოსოფოსი, კირენაიკის (ან ჰედონისტური) ფილოსოფიური სკოლის დამაარსებელი. სოკრატეს მოსწავლე. არისტიპუსი თვლიდა, რომ ცხოვრების მიზანს წარმოადგენს სიამოვნების მიღება. სიამოვნების ანტითეზაა ტკივილი. ტკბობა და ტკივილი არის სულის ორი შესაძლო მდგომარეობა. გზა ბედნიერებისკენ, არისტიპუსის აზრით, მდგომარეობს სიამოვნების გაზრდასა და ტკივილისგან თავის დაღწევაში. არისტიპუსი პირველმა დაიწყო ძველ საბერძნეთში ფულის აღება ლექციებში. მოწაფეებში იგი ცნობილი იყო სიმხდალით, ფუფუნების სიყვარულით და ჰეტერებთან ურთიერთობით. ფილოსოფიის ენციკლოპედია
B

B, b — ლათინური ანბანის მეორე ასო, გამოიყენება თითქმის ყველა ანბანში ლათინურის ბაზაზე. წარმოებულია ბერძნული ბეტასგან (Β, β). აღნიშნავს თანხმოვან ბგერას [b], ასევე ხანდახან [p], [v] და სხვ. კომპიუტერის კლავიატურაზე წარმოადგენს შემდეგი სიმბოლოების ერთობლიობას: B —   Alt  +  0   0   6   6  b —   Alt  +  0   0   9   8  Graphemica (B) Graphemica (b)
Pseudomonas

Pseudomonas — ბაქტერიების გვარი Pseudomonadacae-ს ოჯახისა. აერთიანებს 20-ზე მეტ სახეობას. მათ შორის ერთ-ერთი ნიადაგის ბუნებრივი ბინადარია და მნიშვნელოვან როლს თამაშობს ნივთიერებათა წრებრუნვაში. ზოგიერთი კი ადამიანის, ცხოველებისა და მცენარეების პათოლოგიების მიზეზია. ასეთ პათოგენურ ბაქტერიებს მიეკუთვნება: Pseudomonas aeruginosa, Pseudomonas putida, Pseudomonas fluorescens, Pseudomonas cepacia და სხვა. ფსევდომონადები არიან გრამუარყოფითი, სწორი ან ოდნავ მოხრილი ჩხირები მომრგვალებული ბოლოებით. მათი ზომებია 0,5 - 0,7-დან 1 - 3 მკმ-მდე, კარგად იღებებიან ანალინური საღებავებით. ძირითადად მოძრავია (მონო- ან ლოფოტრიქალური.) სპორებს არ წარმოქმნიან, კაფსულა არ გააჩნიათ, მაგრამ წარმოქმნიან ლორწოს, რომელიც ბაქტერიას გარედან ფარავს. ფსევდომონადები ბუნებაში ფართოდ არიან გავრცელებულნი. გვხვდებიან წყალში, ნიადაგაში, ჰაერში, ადამიანისა და ცხოველების ნაწლავში, კანსა და ლორწოვან გარსებზე. ფსევდომონადების გვარს რეზისტენტულია ულტრაიისფერი სხივების, ანტისეპტიკების (ფურაცილინი, რივანოლი) წინააღმდეგ. საავადმყოფოსშიდა პირობებში მტვერში ინარჩუნებს სიცოცხლისუნარიანობას 2 კვირის განმავლობაში. 60° გრადუსზე დუღილისას იღუპება 15 წუთის შემდეგ და 2%-იანი ფენოლის ხსნარით დამუშავებისას. ეს აერობული ბაქტერიებია, რომლებსაც გააჩნიათ მთელი რიგი ფერმენტები, რომლებიც მათი სიცოცხლისთვის აუცილებელ ფაქტორებს წარმოადგენენ (დეჰიდრაზები, ციტოქრომი, ციტოქრომოქსიდაზა). ზრდის ტემპერატურული დიაპაზონია 6°-იდან 45°-მდე, pH-ი კი 7,2-7,5. დამახასიათებელია ე.წ პიოციანინის გამოყოფა - სპეციფიკური პიგმენტი, რომელიც ფსევდომონადების კოლონიას ლურჯ-მწვანე შეფერილობას აძლევს. ფსევდომონადების ზოგიერთი სახეობისთვის დამახასიათებელია ყვითელი (Pseudomonas fluorescens, Pseudomonas putida), წითელი (პიგმენტი - პიორუბინი), შავი (პიომელანინის) პიგმენტების გამომუშავება. ფსევდომონადები შეიძლება გამოივწიონ სეპსისი, მენინგიტი, ოსტეომიელიტი, ართრიტი, ოტიტი, პნევმონია (Pseudomonas pneumonia), პლევრიტი, თირკმლების ან ტვინის აბსცესი, შარდ-სასქესო სისტემის ანთება. ხშირად საავადმყოფოსშიდა ჭრილობების ჩირქოვანი ინფექციების მიზეზია. ↑ Коротяев А. И.; Бабичев С. А. Медицинская микробиология, имунология и вирусология გვ. 781 ↑ Коротяев А. И.; Бабичев С. А. Медицинская микробиология, имунология и вирусология გვ. 782 ↑ Коротяев А. И.; Бабичев С. А. Медицинская микробиология, имунология и вирусология გვ. 782 ↑ Коротяев А. И.; Бабичев С. А. Медицинская микробиология, имунология и вирусология გვ. 785
თბილისის მოზარდ მაყურებელთა რუსული თეატრი

თბილისის მოზარდ მაყირებელთა რუსული თეატრი — ერთ-ერთი პირველი საბავშვო თეატრი ამიერკავკასიაში. დაარსდა 1927 წელს. მისი ორგანიზატორები იყვნენ ნ. მარშაკი, კ. შაჰაზიზოვი, მ. ვახნიანსკი, კ. ვაისერმანი, მ. ბარუჩევი. სხვადასხვა წლებში თეატრში მუშაობდნენ რეჟისორები: გ. ტოვსონოგოვი, ა. გინზბურგი, მ. ოლშანიცკაია, რ. შაფთოშვილი, კ. სურმავა და სხვა. მსახიობები: ნ. ნერიასოვი, მ. რუსლანოვი, მ. ბუბუთეიშვილი, ჩ. კიროვა, ო. ბელენკო, მ. რომანოვი, ვ. ურუსოვი, ნ. ჭონიშვილი, ი. სუხანოვი და სხვა. დაარსების დღიდან 1960-მდე თეატრის სამხატვრო ხელმძღვანელი იყო ნ. მარშაკი, რომლის სახელთანაც არის დაკავშირებულითეატრის მნიშვნელოვანი შემოქმედებითი მიღწევები. სტეფანოვა ლ., ქართული საბჭოთა ენციკლოპედია, ტ. 4, თბ., 1979. — გვ. 609.
ლაგოდეხის მხარეთმცოდნეობის მუზეუმი

ლაგოდეხის მხარეთმცოდნეობის მუზეუმი — მხარეთმცოდნეობის მუზეუმი ქალაქ ლაგოდეხში. დაარსებულია 1975 წელს. მუზეუმის ფონდი ძირითადად შედგება ძველი ჰერეთისა და მიმდებარე ტერიტორიაზე არქეოლოგიური გათხრების შედეგად მოპოვებული მასალისაგან: ქვის, ბრინჯაოს, თიხის სხვადასხვა დანიშნულების ნივთები, სამკაული, სამუშაო იარაღი, ნუმიზმატიკა; მცირე რაოდენობითაა წარმოდგენილი მხარის ეთნოგრაფიული და ფოტომასალა. მუზეუმს აქვს ხუთი საგამოფენო დარბაზი, აქედან ორი დათმობილი აქვს არქეოლოგიას, ერთი ეთნოგრაფიას, ერთი ნუმიზმატიკას. მეხუთე დარბაზში პერიოდულად ეწყობა ფოტო, ინდრეწვის ოსტატებისა და პროფესიონალი და მოყვარული მხატვრების გამოფენები. მუზეუმში დაცული არქეოლოგიური მასალა მოიცავს ძვ. წ. IV ათასწლეულიდან გვიან ფეოდალურ ხანამდე პერიოდს. იგი წარმოდგენილია თიხის ჭურჭლით, ბრინჯაოს იარაღებითა და სამკაულებით. აღნიშნული არტეფაქტები მოპოვებულია როგორც არქეოლოგიური გათხრებით (მსხალგორის VII-XIV სს. სამონასტრო კომპლექსი, ბაისუბანის სამეურნეო ნაგებობა და ულიანოვკის ენეოლითის ხანის ნამოსახლარი), ისე შემთხვევითი მონაპოვარითა და შემოწირულობით. არქეოლოგიის ერთი საგამოფენო დარბაზი მთლიანად დათმობილი აქვს მსხალგორის არქეოლოგიური გათხრების შედეგად მოპოვებულ არტეფაქტებს. მუშაობს ყოველდღე, ორშაბათის გარდა, 10 სთ-დან 18 სთ-მდე. ლაგოდეხის მხარეთმცოდნეობის მუზეუმი
ქვიშაქექია (ფრინველი)

ქვიშაქექია (ლათ. Calidris alba) — ფრინველი ჩიბუხასებრთა ოჯახისა. მისი სხეულის სიგრძეა დაახლ. 18 სმ, ფრთის შლილი 40–45 სმ, მასა 45–75 გ. ფეხები სამთითიანია (უკანა თითი არ აქვს). ზურგი შავია წითური ლაქებით, ზამთარში — ღია რუხი, მუცელი თეთრი; აქვს მოკლე, სწორი, შავი ნისკარტი, ფრენისას აჩენს ფრთის თეთრ ზოლსა და ფრთის კუთხის მუქი ფერის ლაქას; არამობუდარს აქვს ნაცრისფერი ზურგისა და თეთრი მუცლის მხარეები; წლევანდულას ზურგი შავ-თეთრია. გავრცელებულია უკიდურესი ჩრდილოეთი ციმბირისა და ჩრდილოეთ ამერიკის ზღვისპირა ტუნდრაში, გრენლანდიაზე და არქტიკის რამდენიმე კუნძულზე. ზამთრობს სამხრეთ აზიის, ავსტრალიის, აფრიკისა და სამხრეთ ამერიკის ზღვის სანაპიროებზე; საქართველოში გვხვდება გადაფრენისას. ბუდეს მიწაზე აკეთებს. დებს 4 ზეთისხილისფერ-ყვითელ შავლაქებიან კვერცხს. კრუხობს ორივე მშობელი, ინკუბაცია 23–24 დღე-ღამე გრძელდება. იკვებება მწერებითა და სხვა მცირე უხერხემლოებით, ზოგჯერ ტუნდრის მცენარეულობის კვირტებით. ქვიშაქექია — სტატია დიდი საბჭოთა ენციკლოპედიიდან (რუსული) ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 63, 159, 182. ↑ 2.0 2.1 2.2 2.3 გავაშელიშვილი ლ., ჯავახიშვილი ზ., დარჩიაშვილი გ., კოლხეთის ჭარბტენიან ტერიტორიათა ფრინველები, გვ. 96, თბ., 2006, ISBN 99940-857-7-8
პეტრე პიშტანეკი

პეტრე პიშტანეკი (დ. 28 აპრილი, 1960, დევინსკა-ნოვა-ვესი — გ. 22 მარტი, 2015, ბრატისლავა) — სლოვაკი მწერალი. მწერლის პირველი სრულმეტრაჟიანი რომანი „ბაბილონის მდინარეები“ გამოიცა 1991 წელს, ხოლო ინგლისურად ითარგმნა 2007 წელს. ამას მოჰყვა შემდგომში ორი სხვა რომანიც - „ხის სოფელი“ და „ფრედის დასასრული“. პიშტანეკი ასევე წერდა სასმელების ინდუსტრიის შესახებ. 2015 წლის 22 მარტს პიშტანეკმა თავი მოიკლა. Slovak writer Peter Pišťanek
ენტონი მაკარტენი

ენტონი მაკარტენი (ინგლ. Anthony McCarten; დ. 1961) — ახალზელანდიელი სცენარისტი, დრამატურგი და რომანისტი. დაიბადა და გაიზარდა ნიუ-პლიმუთში, ახალ ზელანდიაში. დაამთავრა ფრენსის დაგლასის მემორიალური კოლეჯი. მესის უნივერსიტეტის დასრულების შემდეგ სწავლა განაგრძო დედოფალ ვიქტორიას უნივერსიტეტში. 1980-იან წლებში დაიწყო პიესების წერა. მაკარტენი არის რამდენიმე ბიოგრაფიული ფილმის სცენარის ავტორი, მათ შორისაა: „ყველაფრის თეორია (2014), „მძიმე დროება“ (2017) და „ბოჰემური რაფსოდია“ (2018). მიღებული აქვს BAFTA-ს ორი ჯილდო და ოსკარის სამი ნომინაცია. ენტონი მაკარტენი კინოფილმების ინტერნეტ-მონაცემთა ბაზაში ენტონი მაკარტენის პროფილი almabooks.co.uk-ზე ენტონი მაკარტენი nzonscreen.com-ზე ↑ Saltmarsh, Matthew. (24 May 2008) From sex comedy to exiles: Prolific New Zealander's worldwide reach. The New York Times. ციტირების თარიღი: 13 ნოემბერი, 2014.
ქვიშაქექია

ტერმინი ქვიშაქექია შეიძლება აღნიშნავდეს: ქვიშაქექია — ფრინველი; წითელგულა ქვიშაქექია — ფრინველი; ქვიშაქექია — თევზი.
ლოთი ქობალია

ვახტანგ (ლოთი) ქობალია (დ. 1950) — ქართველი სამხედრო და პოლიტიკური მოღვაწე. 1990 წლიდან ქობალია ხელმძღვანელობდა ეროვნული გვარდიის ზუგდიდის ბატალიონს. 1991-1992 წლებში მომხდარი სამხედრო გადატრიალების შემდეგ სათავეში ჩაუდგა პუტჩისტების წინააღმდეგ ბრძოლას. აგრეთვე მონაწილეობდა აფხაზეთის ომში, რომელშიც ჩაერთო 1993 წლის ივლისში სოფ. ტამიშის გათავისულფების ოპერაციის დროს სამთავრობო ძალების გვერდით. აგვისტოში ზვიად გამსახურდიას ერთგულმა ეროვნული გვარდიის ნაწილებმა ქობალიას მეთაურობით დაიკავეს რამდენიმე ქალაქი დასავლეთ საქართველოში, მათ შორის ზუგდიდი. სექტემბერში ზუგდიდში ჩავიდა დევნილი პრეზიდენტი ზვიად გამსახურდია, რომელმაც აღადგინა საქართველოს დევნილი მთვარობა და ლოთი ქობალია თავდაცვის მინისტრად დანიშნა. ოქტომბერში ბრძოლები სამთავრობო ჯარებსა და ზვიად გამსახურდიას მომხრე ძალებს შორის მიმდინარეობდა ქუთაისთან. ქობალიას რაზმები დამარცხნენ და სამეგრელოში გამაგრდნენ. ნოემბერში სამთავრობო ჯარებმა აიღეს ზუგდიდი. პროკურატურამ გამოსცა ლოთი ქობალიას დაპატიმრების ორდერი. ქობალია უკრაინაში გაიქცა, თუმცა 1994 წელს იგი კიევში დააკავეს. მოხდა მისი ექსტრადირება საქართველოში. 1996 წელს უზენაესმა სასამართლომ მას დახვრეტა მიუსაჯა სამშობლოს ღალატის, ბანდფორმირების ჩამოყალიბებისა და 6 ადამიანის განზრახ მკვლელობის ბრალდებით, თუმცა 1997 წელს პრეზიდენტ ედუარდ შევარდნაძის ბრძანებულებით სიკვილით დასჯა შეიცვალა ოცწლიანი თავისუფლების აღკვეთით. 2004 წლის მაისში შეიწყალა პრეზიდენტმა მიხეილ სააკაშვილმა. 2009 წელს შეუერთდა პოლიტიკურ პარტიას „მოძრაობა სამართლიანი საქართველოსთვის“. ↑ ლოთი ქობალიას შეწყალების პოლიტიკური სარჩული. ↑ ათწლიანი პატიმრობის შემდეგ ლოთი ქობალია გაათავისუფლეს.[მკვდარი ბმული] ↑ ლოთი ქობალია "მოძრაობა სამართლიანი საქართველოსთვის" შეუერთდა.[მკვდარი ბმული]
ფინდიქლი (ზაქათალა)

ფინდიქლი (აზერ. Fındıqlı) — სოფელი აზერბაიჯანში, ზაქათალის რაიონში. მოსახლეობის რაოდენობა — 590 კაცი. ფინდიქლი GEOnet სახელების სერვერზე
გიოიამი

გიოიამი (აზერ. Göyəm) — სოფელი აზერბაიჯანში, ზაქათალის რაიონში. მოსახლეობის რაოდენობა — 4,155 კაცი. გიოიამი GEOnet სახელების სერვერზე
.გე

.გე — ზედა დონის ქართულენოვანი ეროვნული დომენი (ccTLD) საქართველოსთვის. აღნიშნული ინტერნაციონალიზებული დომენური სახელი, რომელიც საქართველოს კომუნიკაციების ეროვნულმა კომისიამ, საჯარო გამოკითხვის საფუძველზე შეარჩია და წარუდგინა ინტერნეტ-დომენების მაკონტროლებელ ორგანიზაციას, ქვეყნის ორნიშნიანი ლათინური კოდია GE, წარმოდგენილი მხედრული ანბანის ასონიშნებით, განითა და ენით. მისი მეშვეობით, შესაძლებელია ქართული მხედრული ანბანით აკრეფილი ინტერნეტ-მისამართების რეგისტრაცია. 2009 წლის 16 ოქტომბერს დაიწყო დომენური სახელების (ქვეყნის კოდი ზედა დონის დომენში - ccTLD) ინტერნაციონალიზაცია, „მინიჭებული სახელებისა და ნომრების ინტერნეტ-კორპორაციის (ICANN)“ მიერ დამტკიცებული პროგრამის ფარგლებში. საქართველოს კომუნიკაციების ეროვნულმა კომისიამ, რომელიც ქვეყნის ინტერესებს წარმოადგენს ზემოაღნიშნულ კომიტეტში 2005 წლის თებერვლიდან, მას შემდეგ რაც მისი მე-100 სამთავრობო წევრი გახდა, მიიღო ამ პროგრამაში მონაწილეობა და შეფასებისთვის წარადგინა დომენური სტრიქონი .გე, რომელიც წინასწარ შეირჩა გამოკითხვის შედეგად ალტერნატიული ვარიანტებიდან: „კა“ (ორნიშნიანი საერთაშორისო ენის კოდი Ka[rtuli]) და „სა“ (პირველი ორი ასო, ქვეყნის ქართული დასახელებიდან). შეფასების ეტაპი წარმატებით დასრულდა 2011 წლის მარტში და ქვეყანას მიენიჭა აღნიშნული ინტერნაციონალიზებული დომენური სახელი. 2014 წლის 24 ოქტომბრიდან კი საქართველოს ოფიციალურად მიეცა უფლება, საინტერნეტო მისამართების მხედრული ანბანითა და .გე დაბოლოებით დაწერის. ამგვარი დომენური სახელების განკარგვის უფლება გადაეცა პროგრამაში მონაწილე, „საინფორმაციო ტექნოლოგიების განვითარების ცენტრს (ITDC)“. 2016 წლის 20 იანვრიდან დაიწყო რეზერვაციის პროცესი სახელმწიფო საჭიროების, სავაჭრო ნიშნის შემცველი ან .ge დომენის მფლობელებისთვის, ხოლო 6 თვის შემდეგ, 8 აგვისტოდან, რეგისტრაცია საყოველთაოდ გაიხსნა და მისამართები ხელმისაწვდომი გახდა როგორც საქართველოს, ასევე სხვა ქვეყნის რეზიდენტი ნებისმიერი ფიზიკური და იურიდიული პირისთვის. დომენის შერჩევა და დარეგისტრირება შესაძლებელია ონლაინ-რეჟიმში, პირდაპირ ვებგვერდიდან. .ge IANA .გე ინფორმაცია .გე დომენის რეგისტრაციის გვერდი დაარქივებული 2013-07-10 საიტზე Wayback Machine. ↑ 1.0 1.1 1.2 საქართველოს მოენიჭა ინტერნაციონალიზებული დომენური სახელი (ქვეყნის კოდი ზედა დონის დომენში - ccTLD) .გე;. GNCC (2011-03-09). ციტირების თარიღი: 2019-04-09. ↑ 2.0 2.1 ქართული დამწერლობით ინტერნეტ მისამართების გამოყენება ხდება შესაძლებელი. GNCC (2016-01-22). ციტირების თარიღი: 2019-04-09. ↑ .გე Georgian IDN ccTLD. aptld.org. დაარქივებულია ორიგინალიდან — 2019-04-09. ციტირების თარიღი: 2019-04-09. ↑ ქართული დომენის “.გე” გამოყენების უპირატესობები. netgazeti.ge (2016-09-06). ციტირების თარიღი: 2019-04-09. ↑ Report on the Delegation of the (“გე”) domain to the Information Technologies Development Center. IANA (2014-09-26). ციტირების თარიღი: 2019-04-09. ↑ .გე ზონის დომენის სარეზერვო ბაზის შესაქმნელად წინასწარ რეზერვაცია დაიწყო. Marketer.ge (2016-02-01). ციტირების თარიღი: 2019-04-09.
Tencent Pictures

Tencent Pictures (ჩინ.: 腾讯影业) — ჩინური კინომწარმოებელი და დისტრიბუტორი კომპანია, რომელსაც ფლობს საინვესტიციო ჰოლდინგური კომპანია Tencent. დაფუძნდა 2015 წელს. Tencent Pictures ქმნის წიგნებზე, კომიქსებზე, ანიმაციურ სერიალებსა და ვიდეო თამაშებზე დაფუძნებულ ფილმებს. 2016 — „ვარკრაფტი“ 2017 — „კონგი: თავის ქალის კუნძული 2017 — „ქალი საოცრება“ 2018 — „ვენომი“ 2018 — „ბამბლი“ 2019 — „ტერმინატორი: ბნელი ბედი“ 2020 — „საუკეთესო მსროლელი 2“ Tencent Pictures cbooo.cn-ზე (ჩინური) ↑ Ali Jaafar. (17 სექტემბერი, 2015) China’s Tencent Partners With Legendary And Wanda On ‘Warcraft’. Deadline Hollywood. ციტირების თარიღი: 11 ოქტომბერი, 2015.
ამპატო

ამპატო (სავარაუდოდ კეჩუურიდან ჰამპატუ ან აიმარულიდან ხამპატუ, ორივე ნიშნავს ბაყაყს) — წყნარი სტრატოვულკანი სამხრეთ პერუს ანდებში. ის მდებარეობსარეკიპის ჩრდილო-დასავლეთით 70-75 კილომეტრის მოშორებით  და არის ზღვის დონიდან 6288 მეტრზე. ის მიეკუთვნება ჩრდილო სამხრეთის მთათა სისტემას რომელიც ასევე შეიცავს ამპატოს მსგავსს ვულკანებს, ეს ვულკანებია მაგალითად: უალკა უალკა და საბანკაია. რომელთაგანაც ჩამონათვალში ბოლო, აქტიური იყო ისტორიულ პერიოდში. ამპატო შედგება სამი ვულკანური კონუსისაგან რომლებიც განთავსებულია ვულკანის უფრო ძველ გამყარებულ საფუძველზე. მათი ფორმირება სისტემატიურად გამოყოფილი ლავის დინებების მეშვეობით მოხდა, მაგრამ ამპატოს ასევე ჰქონდა უფრო ფეთქებადი ამოფრქვევებიც რომლებიც ატმოსფეროში ფერფლის, ლაპილისა და პემზის მტვრის მასებს გამოყოფდა. ერთ-ერთი ახალი ლავის დინება თარიღდება ძველი წელთაღრიცხვით 17,000 ± 6,000 წელს, მაგრამ მწვერვალის ზედა ნაწილი კიდევ უფრო ახალგაზრდაა.ფერფლის ფენები ტორფის ჩანთებში შეიძლება ბოლო ამოფრქვევებით ყოფილიყო გამოწვეული. თანამედროვე ვულკანი დაფარულია ყინულის თავით, ბოლო მყინვარული მაქსიმუმის დროს კი მყინვარები დაბალ  სიმაღლეებსაც წვდებოდნენ. 1995 წელს ინკური მუმია ცნობილი როგორც მუმია ხუანიტა იქნა ნაპოვნი ამპატოზე ჯოან რეინარდის მიერ; მუმიას მსხვერპლობის სურვილი დაახლოებით 600 წლის წინ დაუკმაყოფილეს. ამპატო დგას კოლკას კანიონის სამხრეთით, სამხრეთ ბოლოში ქედის ფორმირებული საბანკაიას და უალკა უალკას მიერ. საათის ისრის მიმართულებით ჩრდილო აღმოსავლეთიდან დაწყებული, ამპატოს გარშემო არის ქალაქები: კოლიუირი, კახამარკანა, სალალი, ხაპო, ბაილილასი, კორინტა და კოლპა. ამპატო ეკუთვნის ცენტრალურ ვულკანურ ზონას ანდებში რომელშიც შედის რამდენიმე ათეული ვულკანი, არის ასევე ვულკანები რომლებიც ამოიფრქვნენ ისტორიულ დროში როგორიცაა: საბანკაია, უბინასი და ჰუაიენაპუტინა.რომელთაგანაც ბოლოს ამოფრქვევა ისტორიულ დროში,ანდებში  უდიდესი იყო. ვულკანი შედგება სამი ინდივიდუალური ციცაბო მხრიანი კონუსისგან რომლებიც აღიმართება მყინვარულად შექმნილი ძირიდან. ამპატო არის ერთ-ერთი უმაღლესი ვულკანი ცენტრალურ ვულკანურ ზონაში და სიმაღლით 35-ე მწვერვალი ანდებში. სამხრეთ ამერიკის დასავლეთ სანაპიროდან ნაზკას ფილა ეხახუნება სამხრეთ ამერიკულ ფილას და შედის მის ქვეშ დაახლოებით 5-6 სანტიმეტრით წელიწადში. ამპატოს მიერ ამოფრქვეული ქვების შემცველობა განსხვავდებოდა მისი არსებობის სხვადასხვა ეტაპებზე , ყველაზე ადრინდელი ქვები შეიცავდა დიდი რაოდენობით ანდეზიტსა და დაციტს. ქვები ასევე შეიცავენ დიდი რაოდენობით ბიოტიტს, რკინის ოქსიდს, პიროქსინს, ოლივინს, პლაგიოკლასს, ისევე როგორც ტიტანიუმის ოქსიდს. დასავლეთ კორდილერა შეიცავს მრავალ განსხვავებულ კლიმატურ ზონას მათ შორის არის კეჩუურიც და სინის განსხვავებული ზონებიც. სიცოცხლე რაც ამ სიმაღლეებზე გვხვდება, რომელიც საკმაოდ ცოტაა, დომინირებულია პიონერული მცენარეების მიერ და მთავარი ეკოლოგიური ცენტრები მდებარეობს წყლის მასებთან ახლოს როგორიცაა გუბეები. ამპატო იყო მსხვერლშეწირვის ადგი ინკების დროს, დაახლოებით 1466 წელს მუმია ხუანიტას შესთავაზეს თავის თავის მსხვერპლად შეწირვა ორ გოგონასთან და ერთ ბიჭთან ერთად. მსხვერპლშეწირვა მოხდა პლატფორმაზე რომელიც ვულკანის წვერზე მდებარეობდა და იყო ნავარაუდები, რომ მსხვერპლის შეწირვით დაამშვიდებდნენ ვულკანის სულებს.მუმიები აღმოჩენილი იყვნენ 1995 წელს მთის მწვერვალზე ჯოან რეინარდის და მისი კოლეგების მიერ.
ბარიკადები (ლატვია)

ბარიკადები (ლატვ. Barikādes) — 1991 წლის იანვარში მომხდარი დაპირისპირებათა სერია ლატვიის რესპუბლიკასა და სსრკ-ის შორის, რომელიც ძირითადად რიგაში მიმდინარეობდა. მოვლენა ატარებს 13 იანვრიდან 27 იანვრამდე მოსახლეობის ძალისხმევას ბარიკადების მშენებლობისა და დაცვის მხრივ. ლატვია, რომელმაც ერთი წლით ადრე საბჭოთა კავშირისგან დამოუკიდებლობის აღდგენა გამოაცხადა, მოელოდა, რომ საბჭოთა კავშირი შეეცდებოდა ძალით ქვეყანაზე კონტროლის აღდგენას. იანვრის დასაწყისში, როდესაც საბჭოთა „ომონმა“ თავდასხმა დაიწყო, ადგილობრივმა მთავრობამ ხალხს ბარიკადების აშენებისკენ მოუწოდა, შესაძლო სამიზნეების დაცვისთვის (ძირითადად დედაქალაქ რიგის და მის მახლობლად მდებარე ულბროკის, ასევე კულდიგას და ლიეპაიას). შემდგომში, ექვსი ადამიანი დაიღუპა თავდასხმების დროს, რამდენიმე დაიჭრა სროლების დროს ან ნაცემი იყო „ომონი“-ს მიერ. დაღუპულების უმრავლესობა 20 იანვარს, ლატვიის შინაგან საქმეთა სამინისტროზე განხორციელებული საბჭოთა თავდასხმის დროს დახვრიტეს. ერთი ადამიანი დაიღუპა ბარიკადების მშენებლობისას. საბჭოთა მხარდამჭერებს შორის მსხვერპლი სავარაუდოა, მაგრამ ზუსტი რაოდენობა უცნობია. სულ 15 611 ადამიანი დარეგისტრირდა, როგორც ბარიკადის მონაწილე, მაგრამ სხვა მონაცემებით, მონაწილე ლატვიელთა რიცხვი 32 000-ზე მეტი იყო. ↑ Zaltāns, Kaspars. (March 8, 2016) Latvia’s Barricades of Freedom – What Do They Mean 25 Years On?. ციტირების თარიღი: February 6, 2018
Roadshow Entertainment

Roadshow Entertainment (ადრე Roadshow Home Video) — ავსტრალიური ფილმების დისტრიბუტორი კომპანია, რომელსაც ფლობს Village Roadshow. კომპანია დაარსდა 1982 წელს როგორც Roadshow Home Video. იგი დისტრიბუციას უწევს ფილმებს ავსტრალიასა და ახალ ზელანდიაში. მისი პირველი ფილმი იყო „შეშლილი მაქსი“. Roadshow Home Video Roadshow Entertainment Australia დაარქივებული 2019-04-01 საიტზე Wayback Machine. Roadshow Entertainment New Zealand
თბილისის პედაგოგიური ინსტიტუტი

თბილისის ალექსანდრე პუშკინის სახელობის პედაგოგიური ინსტიტუტი — 1935 წელს დაარსებული ორწლიანი სამასწავლებლო ინსტიტუტი. 1946 გადაკეთდა სახელმწიფო პედაგოგიურ ინსტიტუტად. საბჭოთა კავშირის დაშლის შემდეგ კი გადაკეთდა სულხან-საბა ორბელიანის სახელობის უნივერსიტეტად. 2006 წელს იგი შეუერთდა ილია ჭავჭავაძის სახელობის სახელმწიფო უნივერსიტეტს. ვასაძე ნ., ქართული საბჭოთა ენციკლოპედია, ტ. 4, თბ., 1979. — გვ. 610.
ადელ ნოიჰაუზერი

ადელ ნოიჰაუზერი (დ. 17 იანვარი, 1959, ათენი) — ავსტრიელი მსახიობი. კარიერა დაიწყო როგორც თეატრის მსახიობმა. მოგვიანებით მუშაობდა ტელევიზიასა და კინოში. არის ავსტრიის კინოაკადემიის წევრი. მისი ოჯახი საბერძნეთიდან ვენაში გადავიდა საცხოვრებლად, როცა ის ოთხი წლის იყო. გაიზარდა ვენაშივე. როცა დედამისმა დატოვა ოჯახი ადელის ნახევარძმასთან ერთად, ნოიჰაუზერი და მისი ძმა დარჩნენ თავიანთ ბერძენ მამასთან, გეორგთან. მოგვიანებით ძმამაც დატოვა ოჯახი, ის კი მარტო დარჩა მამამისთან. ათი წლის ასაკში, მან გადაიჭრა ვენები, ხოლო ოცდაერთი წლის ასაკამდე მან რამდენჯერმე სცადა თვითმკვლელობა. ქმართან განშორების შემდეგ, ნოიჰაუზერი გადავიდა ვენაში. ჰყავდა ერთი შვილი, რომელიც სწავლობდა ჯაზ გიტარაზე დაკვრას გრაცში. ნოიჰაუზერის ბებია და პაპა წარმოშობით ქვემო ავსტრიის რეგიონიდან, ვალდფირტელიდან იყვნენ, პროფესიით აკადემიკოსი მხატვრები. მის ძმა, პიტერი გაჰყვა მის კვალს. ნოიჰაუზერს 6 წლის ასაკიდან უნდოდა მსახიობობა. 1976–1978 წლებში სწავლობდა თეატრალურ სკოლა Schauspielschule Krauss-ში. დაახლ. ოცი წლის ასაკში გერმანიაში გადავიდა და მუშაობდა მიუნხენის, ესენის, რეგენსბურგის, მაინცის თეატრებში, დროდადრო ვენაშიც. ვიკისაწყობში არის გვერდი თემაზე: ადელ ნოიჰაუზერი ადელ ნოიჰაუზერი კინოფილმების ინტერნეტ-მონაცემთა ბაზაში ↑ Mein Vater 89 Jahre – und ein Weltenbummler! ↑ 2.0 2.1 2.2 2.3 Adele Neuhauser. – Kommissarin an der Wand, interview about her role Tatort: Ausgelöscht. Frank Rauscher, Teleschau media service (May 29, 2011). ციტირების თარიღი: June 14, 2011. ↑ Geller, Juliane. Adele Neuhauser. prisma Verlags GmbH & Co. KG. ციტირების თარიღი: October 1, 2013.
ოლეგ ბრიჟაკი

ოლეგ ბრიჟაკი (გერმ. Oleg Bryjak, უკრ. Брижак Олег; დ. 27 ოქტომბერი, 1960 — გ. 24 მარტი, 2015) — უკრაინული წარმოშობის გერმანელი საოპერო მომღერალი (ბანი-ბარიტონი). დაიბადა ჟეზყაზღანში, ყაზახეთის სსრ-ში, ეთნიკურად უკრაინულ ოჯახში. 1991 წელს გადავიდა გერმანიაში, რათა შეერთებოდა ბადენის სახელმწიფო თეატრის დასს. 1996 წლიდან სიცოცხლის ბოლომდე ის იყო სოლისტი დუსელდორფში. ოლეგ ბრიჟაკი კრეფელდის ორთოდოქსული ეკლესიის პროტოდიაკვნადაც მუშაობდა. ბრიჟაკი გარდაიცვალა 2015 წლის 24 მარტს თავის კოლეგა მარია რადნერთან ერთად დენ-ლე-ბენსა და ბარსელონეტს შორის მომხდარ A320-ის ავიაკატასტროფაში. ეს იყო ერთ-ერთი მსხვილი ავიაკატასტროფა, როდესაც 144 მგზავრი და 6 ეკიპჟის წევრიდან არავინ გადარჩენილა. კატასტროფის ოფიციალურ ვერსიად გამოცხადდა პილოტის თვითმკვლელობა. ბრიჟაკი და მისი კოლეგა ამ რეისით ბრუნდებოდნენ ბარსელონის დიდი საოპერო თეატრ ლიცეუდან გერმანიაში რიხარდ ვაგნერის ოპერა „ზიგფრიდის“ წარმოდგენის შემდეგ. Obituary — „The Independent“ Trauer um Wagner-Sänger / Oleg Bryjak und Maria Radner verunglückt — „Bayerischer Rundfunk“ ↑ 1.0 1.1 Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ 2.0 2.1 Find a Grave — 1996. <a href="https://wikidata.org/wiki/Track:Q63056"></a> ↑ 3.0 3.1 Discogs — 2000. <a href="https://wikidata.org/wiki/Track:Q504063"></a> ↑ 4.0 4.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 5.0 5.1 5.2 Fichier des personnes décédées <a href="https://wikidata.org/wiki/Track:Q80900474"></a> ↑ Düsseldorfer Opernsänger unter den Opfern des Flugzeugabsturzes – Trauernde Angehörige erreichen den Flughafen in Barcelona de. Bild.de. ↑ В авикатастрофе на юге Франции погиб оперный певец Олег Брияк ru. naviny.by. დაარქივებულია ორიგინალიდან — 2015-07-05. ციტირების თარიღი: 2020-03-25. ↑ Administrator. Oleg Bryjak – Биографи&#11 ru. olegbryjak.com. დაარქივებულია ორიგინალიდან — 2015-04-03. ციტირების თარიღი: 2020-03-25. ↑ Оперный певец Олег Брыжак погиб в авиакатастрофе Germanwings ru. Deutsche Welle (24 მარტი, 2015). ციტირების თარიღი: 25 მარტი, 2020. ↑ Garry Humphreys. (26 March 2015) Maria Radner: Internationally acclaimed contralto who was due to make her Bayreuth Festival debut later this year. The Independent. ციტირების თარიღი: 31 March 2015.
კრიმლის ჩანჩქერები

კრიმლის ჩანჩქერები (გერმ. Krimmler Wasserfälle) — ავსტრიის ყველაზე მაღალი ჩანჩქერი. სიმღლე — 380 მ. მდებარეობს მდინარე კრიმლერ-ახეზე, სოფელ კრიმლთან ახლოს, მაღალი ტაუერნის ეროვნულ პარკში, ზალცბურგის მხარეში. ჩანჩქერი საფეხუროვანია და სამი ნაწილისაგან შედგება. მისი უმაღლესი წერტილი ზღვის დონიდან 1470 მეტრის სიმაღლეზე მდებარეობს. Krimmler Wasserfälle web-site (in English) Krimmler Wasserfälle at Salzburger-Saalachtal (in German) Krimmler Wasserfalle stats on World Waterfall Database დაარქივებული 2010-12-01 საიტზე Wayback Machine. Pictures and travel information on European waterfalls (in English) ↑ Bryan Swan & Dean Goss. (2004)Tallest Waterfalls of Austria. World Waterfall Database. ციტირების თარიღი: 2008-08-13. ↑ Krimmler Wasserfälle German. ციტირების თარიღი: 2008-08-13.